./data/phi0474/phi017/phi0474.phi017.perseus-lat2.xml
M. Tullius Cicero
nam ita questus est					Laelius, cum de perfidia Deciani diceret: 'qui mihi auctor fuit, qui causam ad					me detulit, quem ego sum secutus, is a Flacco corruptus est, is me deseruit ac					prodidit ' sicine tu auctor tandem eum cui tu in consilio fuisses,					apud quem omnis gradus dignitatis tuae retinuisses, pudentissimum hominem,					nobilissima familia natum, optime de re publica meritum in discrimen omnium					fortunarum vocavisti? si licet, defendam Decianum, qui tibi in					suspicionem nullo suo delicto venit